Ellen Seip (1945)

Ellen Seip (født 16. mars 1945) er en norsk forlagsredaktør. Hun er utdannet bibliotekar, og har siden 1993 vært redaktør i Cappelen, Cappelen Damm og Ena forlag. I 2009 mottok hun NBU-prisen for sin innsats med å utvikle norske bildebøker. Hun har fullført tre kurs i barnelitteratur fra Høgskolen i Karlstad ledet av Ulla Rhedin. Hun var medlem av 2011 International Selection Committee for The Illustrators Exibition i Bologna og var Jurymedlem i dPictus 100 Outstanding Picturebooks i 2019 og 2020. 

Ellen Seip er omtalt i Martin Salisburys 100 Great children’s Picture Books under omtalen av “Annas himmel” av Stian Hole: «Hole’s output, and that of many other Norwegian book artists, owes much to the visionary editor Ellen Seip at Cappelen Damm, who has overseen the publication of many important picturebooks from this part of the world.»

Norske hedersbevisninger 
Ellen Seip har vært redaktør for en rekke barnebøker som har blitt tildelt Kulturdepartementets priser for barne- og ungdomslitteratur, bildebokprisen. Blant disse bøkene kan nevnes

 1996 Erlend Loe / Kim Hiorthøy: Den store røde hunden
 1997 Lars Elling: To og to
 2004 Øyvind Torseter: Klikk
 2005 Bjørn F. Rørvik / Per Dybvig: Bøkene om Reven og Grisungen
 2006 Stian Hole: Garmanns sommer
 2009 Bjørn F. Rørvik / Gry Moursund: Bukkene Bruse på badeland
 2010 Tore Renberg / Øyvind Torseter: Gi gass, Ine
 2014 Eli Hovdenak: Øya

Hun har videre vært redaktør for to bøker som har blitt tildelt Kulturdepartementets priser for barne- og ungdomslitteratur, debutantprisen:

 2004 Ragnar Aalbu: Fokus på ku
 2005 Stian Hole: Den gamle mannen og hvalen

Kulturdepartementets priser for barne- og ungdomslittertaur, illustrasjonsprisen har blitt tildelt fem bøker som hadde Seip som redaktør:

 2002 Per Dybvig for Trillefolket. Hva hendte med Kjartan? (forfatter Tore Renberg)
 2003 Finn Graff for Eventyret om Ole Bull (forfatter Minken Fosheim)
 2007 Øyvind Torseter for Klar ferdig gå! (forfatter Beate Grimsrud og Inger Alfven)
 2011 Kaia Dahle Nyhus for Håpe, sa gåsa (forfatter Gro Dahle)
 2014 Anna Fiske for sitt samlede bidrag til illustrert litteratur for barn og unge

Blant bøkene hun har vært redaktør for har to blitt tildelt hederen Årets vakreste bok, en utdeling som administreres av Grafill:

 2008 Øyvind Torseter: Avstikkere

 2013 Øyvind Torseter: Hullet

Tre av bøkene hun har vært redaktør for har vunnet Brageprisen:

 2002 Synne Sun Løes: Å spise blomster til frokost
 2006 Stian Hole: Garmanns sommer
 2010 Stian Hole: Garmanns hemmelighet

Utenlandske hedersbevisninger 
To ganger har bøker som Ellen Seip har vært redaktør for, blitt tildelt den italienske Bologna Ragazzi Award. I 2007 gikk denne prisen til Stian Holes Garmanns sommer, og i 2008 fikk Øyvind Torseters Avstikkere denne prisen.

I 2010 fikk Stian Holes Garmanns sommer også Deutscher Jugendliteraturpreis. Seip var dessuten redaktør for Eli Hovdenaks Det var ikke en busk, som ble tildelt Nordisk råds barne- og ungdomslitteraturpris i 2019.

Referanser

Eksterne lenker 
 NBU-prisen til Ellen Seip 2009 

Norske redaktører